paragraph_text: "Hot" je treći singl američke pjevačice Avril Lavigne s trećeg studijskog albuma The Best Damn Thing. Pjesmu su napisali Lavigne i Evan Taubenfeld, a producirao ju je Dr. Luke. Japanska verzija pjesme je objavljena kao ringtone u Japanu, s japanskim tekstom pjesme zamjenjujući refren. Za Kinu je snimljena verzija pjesme koja ima refren na mandarinskom jeziku. Na Youtubu je video pregledan više od 25 milijuna puta.